EkBass/fiwiki-20250220-pages-articles huggingface dataset:
Miloš Degenek

Miloš Degenek (s. 28. huhtikuuta 1994 Knin, Kroatia) on australialainen jalkapalloilija, pelipaikaltaan yleensä keskuspuolustaja. Hän edustaa serbialaista Belgradin Punaista tähteä. Degenek syntyi Kroatiassa mutta hänen perheensä pakeni sotaa ensin Serbiaan ja muutti sittemmin Australiaan. Degenek palasi Eurooppaan pelaamaan jalkapalloa vuonna 2012 saksalaisseura VfB Stuttgartin juniori- ja reservijoukkueisiin. Vuonna 2015 hän siirtyi TSV 1860 Müncheniin ja pelasi kahden kauden aikana 2. Bundesliigassa 33 ottelua, joissa hän teki yhden maalin. Tammikuussa 2017 hän siirtyi japanilaiseen Yokohama F. Marinosiin, jossa hän pelasi 1,5 vuotta. Hän edusti loppuvuoden 2018 Belgradin Punaista tähteä, pelasi alkuvuoden 2019 saudiarabialaisessa Al-Hilalissa ja palasi kesällä 2019 jälleen Belgradiin. Degenek pelasi Australian juniorimaajoukkueissa. Australian A-maajoukkueessa hän pelasi ensimmäisen ottelunsa toukokuussa 2016 Englantia vastaan. Syyskuun 2019 puoliväliin mennessä hän on pelannut 24 maaottelua. == Lähteet == Luokka:Australialaiset jalkapalloilijat Luokka:Vuonna 1994 syntyneet Luokka:Elävät henkilöt
Kosiankuuransaari

Kosiankuuransaari on Päijänteen saari Päijät-Hämeessä Sysmässä. Se kuuluu Päijänteen kansallispuistoon. == Maantietoa == Saari on 470 metriä pitkä, 230 metriä leveä ja sen pinta-ala on 5,2 hehtaaria . Se sijaitsee Virmailanselän itäosassa Paatsalon pohjoispuolella mantereen edustalla. Se kuuluu Paatsalon lähialueen saariryhmään, joista Lehtisaaret ja Riuttasaari sijaitsevat lähinnä sitä. Virmailanselän aallokolla on saaren esteetön vaikutus. Saari suojaa itse sen takana olevia pieniä luotoja ja Lehtisaaria. Kuuransaari on matala ja sen ainoa kohouma sijaitsee saaren keskellä. Mäki kohoaa noin seitsemän metrin korkeuteen Päijänteestä. Saari on autio == Luontoarvoja == Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä Paatsalon ja mantereen läheisyydessä olevien saarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Sysmän saaret Luokka:Päijänteen kansallispuisto
Milan Borjan

Milan Borjan (s. 23. lokakuuta 1987 Knin, Kroatian ST, Jugoslavia) on kanadalainen jalkapalloilija, pelipaikaltaan maalivahti. Hän on pituudeltaan 195-senttimetrinen. Hän edustaa serbialaista Belgradin Punaista tähteä. Borjan syntyi Jugoslaviaan tuolloin kuuluneessa Kroatiassa mutta hänen perheensä pakeni sotaa ensin Serbiaan ja muutti sittemmin Kanadaan. Hän on uransa aikana pelannut Argentiinassa, Serbiassa, Turkissa, Romaniassa, Bulgariassa ja Puolassa. Belgradin Punaiseen tähteen hän siirtyi bulgarialaisesta Ludogorets Razgradista kesällä 2017 pelattuaan vuoden alkupuolella lainalla puolalaisessa Korona Kielcessa. Serbiassa hän on aiemmin edustanut myös FK Radia ja FK Radnički Nišia. Borjan pelasi Kanadan maajoukkueessa ensimmäisen maaottelunsa helmikuussa 2011 Kreikkaa vastaan. Hän on pelannut CONCACAF Gold Cupissa vuosina 2011, 2013, 2017 ja 2019. Syyskuun 2019 puoliväliin mennessä hän on pelannut 47 maaottelua. == Lähteet == Luokka:Kanadalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Krokotiiliteiju

Krokotiiliteiju on kahden eri liskolajin suomenkielinen nimi: * krokotiiliteiju eli guyanankaimaanilisko (Dracaena guianensis) * krokotiiliteiju eli krokotiilinhäntäteiju (Crocodilurus amazonicus).
Kuhjasaaret

Kuhjasaaret on Päijänteen saari Päijät-Hämeessä Sysmässä. Se kuuluu Päijänteen kansallispuistoon. == Maantietoa == Saari on 680 metriä pitkä, 400 metriä leveä ja sen pinta-ala on 12,6 hehtaaria . Se sijaitsee Virmailanselän itäosassa Paatsalon ja mantereen välissä Suomennurmen kulmakunnalla. Noin 100 metriä leveä Kuhjansalmi erottaa sen mantereesta, joka on Käiväränniemen kärki. Saari on länsiosastaan Virmailanselälle avoimella kohtaa ja on sen aallokolle alttiina. Kuhjasaaret on muodostunut kahdesta saaresta, jotka ovat aivan toisissaan kiinni niin, että ne voidaan käsittää nykyään yhdeksi saareksi. Saarenosien välinen kannas on vain muutama metri leveä, mutta se on vapaasti käveltävissä. Saaren itäinen osa on matalampi kuin sen läntinen osa, missä matala mäki yltää noin 97,5 metrin korkeuteen merenpinnasta eli se kohoaa 19 metrin korkeuteen Päijänteestä. Läntinen saarenosa on kallioinen ja itäinen on metsäinen saarenosa. Saaressa on kannaksen tuntumassa vapaa-ajan asunto. == Luontoarvoja == Lähes koko saari muodostaa luonnonsuojelualueen, josta puuttuu vain saarenosien välisen asunnon tontin alue. Alue kuuluu Päijänteen kansallispuistoon, jonka alueet muodostavat yhdessä Natura 2000-alueen Päijänteen alueen (10 857 hehtaaria, FI0335003). == Historiaa == Museovirasto sai ilmoituksen saaressa olevasta kiviröykkiöstä, joka sijaitsee itäisen saarenosan luoteisrannassa. Röykkiötä tutkittiin pintapuolisesti vuonna 1989. Sen koko on 9×8 metriä ja korkeus puoli metriä ja vaikuttaa siltä, että sitä olisi hieman levitelty. Röykkiö on tutkijoiden mukaan tyypillinen lapinraunio. Röykkiön alusta on kalliota, josta on hyvä näkymä Päijänteelle. Läheisellä Vähällä Paatsalolla on myös lapinraunio. == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Sysmän saaret Luokka:Päijänteen kansallispuisto
Izumo no Okuni

Izumo no Okuni (, s. 1572) oli japanilainen Edo-kaudella elänyt tanssija ja näyttelijä, jota pidetään perinteisen japanilaisen teatteritaiteen muodon kabukin perustajana. Kabuki sai alkunsa Okunin Kiotossa vuonna 1603 aloittamista esityksistä. Okunin muusta elämästä tiedetään kuitenkin varmasti suhteellisen vähän. ==Elämäkerta== Izumo no Okuni syntyi vuonna 1572. Okuni tunnetaan esimerkiksi monista aikalaispäiväkirjoista, maalauksista ja piirroksista, mutta hänestä kertovien historiallisten lähteiden luotettavuutta on hankala arvioida ja varmasti hänestä tiedetään vain suhteellisen vähän. Hänen on sanottu toimineen šintolaisen Izumon temppelin tanssijana tai mahdollisesti prostituoituna. Vuonna 1603 Okuni esitti Kiotossa sijainneen joen penkalla tanssiesityksen, jossa hän yhdisteli aikaisempia perinteitä eroottissävytteistä tanssia, näytelmää ja laulua sisältäneessä esityksessä. Okunin esityksistä tuli nopeasti hyvin suosittuja ja hänen kehittämänsä tyyli tuli sittemmin tunnetuksi kabukina. Esitysten kasvattaessa suosiotaan Okuni kokosi naisesiintyjien ryhmän, joka teki kaupallisia esiintymisiä. Tyyli levisi ympäri maata jo muutaman vuoden kuluessa. Kabukinäytelmät olivat usein koko päivän kestäneitä tapahtumia ja ne keräsivät yleisöä useista eri yhteiskuntaluokista. Esitysten yksi puoli oli kabukinäyttelijöiden näytösten ohella tarjoamat eroottiset palvelut. Esityksiä seuraavilla samurailla ja rōnineilla oli joskus tapana aloittaa myös kahakoita keskenään heidän kilpaillessaan naisesittäjistä. Lopulta vuonna 1629 tuolloinen bakufu Tokugawa Iemitsu päätti kieltää niin sanotun naisten kabukin (onna kabuki), Myöhemmin kabukin tyylinä yleistyi nykyisen kabukiteatterin kaltainen miesten kabuki (yarō kabuki). Ariyoshi Sawakon vuonna 1969 julkaistu teos Izumo no Okuni kertoo fiktiivisen tarinan Izumo no Okunin elämästä. ==Lähteet== Luokka:Vuonna 1572 syntyneet Luokka:Kuolinvuosi tuntematon Luokka:Japanilaiset näyttelijät Luokka:Japanilaiset tanssijat Luokka:Kabuki
Bill Weld

William Floyd Weld (s. 31. heinäkuuta 1945 Smithtown, New York, Yhdysvallat) on yhdysvaltalainen republikaanisen puolueen poliitikko, joka toimi Massachusettsin 68. kuvernöörinä vuosina 1991–1997. Hän oli libertaaripuolueen varapresidenttiehdokas vuoden 2016 vaaleissa. == Ura== Weld seurasi Michael Dukakisia Massachusettsin kuvernöörinä.Massachusetts: Governors. The Political Graveyard. Luettu 25.9.2019. Vuoden 1996 senaatinvaaleissa hän hävisi demokraattipuolueen John Kerrylle.Kerry wins 'battle of blue bloods'. The Baltimore Sun 6 november 1996. Luettu 25.9.2019. Weld erosi kuvernööritoimistaan 1997, jolloin hänet nimitettiin Yhdysvaltain Meksikon- suurlähettilääksi. Nimitys ei kuitenkaan saanut hyväksyntää senaatilta.Former Masschusetts Governor Argeo Paul Cellucci dead at 65 following battle with Lou Gehrig's disease. Daily Mail 10.6.2013. Luettu 25.9.2019. Weld ilmoitti huhtikuussa 2019 pyrkivänsä republikaanien ehdokkaaksi vuoden 2020 presidentinvaaleissa. Hänestä tuli samalla istuvan presidentin Donald Trumpin ensimmäinen republikaanihaastaja.Bill Weld officially announces he is challenging Trump for GOP nomination in 2020. CNN. Luettu 25.9.2019. Hän lopetti kampanjansa 18. maaliskuuta 2020. ==Yksityiselämä== Weld oli naimisissa Susan Roosevelt Weldin kanssa vuosina 1975-2002. Pariskunta sai viisi lasta. Weld on nykyään naimisissa kirjailija Leslie Marshallin kanssa. == Lähteet == ==Aiheesta muualla== * Bill Weldin kampanjasivut Luokka:Massachusettsin kuvernöörit Luokka:Yhdysvaltalaiset republikaanipoliitikot Luokka:Vuonna 1945 syntyneet Luokka:Elävät henkilöt
Paatsalo (Sysmä)

Paatsalo on Päijänteen saari Päijät-Hämeessä Sysmässä. Se kuuluu Päijänteen kansallispuistoon. == Maantietoa == Saari on 2,0 kilometriä pitkä, 1,0 kilometriä leveä ja sen pinta-ala on 1,3 neliökilometriä . Se sijaitsee Virmailanselän itäosassa Rapalanniemen rannikolla. Saaressa on kaksi korkeata mäkeä. Suurin mäki sijaitsee saaren pohjoisosassa, missä se yltää noin 155 metrin korkeuteen merenpinnasta. Saaren eteläosassa sijaitsee pienempi mäki, jonka huippu kohoaa 132,5 metrin korkeuteen. Suurin mäki kohoaakin noin 76 metrin korkeuteen Päijänteestä. Mäkien rinteet ovat kallioista metsämaata ja mäkien väliin jää pieni suoalue. Saaren rannoilla on kolme pientä niemeä. Länsirannassa niemen kainaloon jää pieni Punapäänlahti, josta näkyvät ulapalla sijaitsevat Punapää ja Punapääluoto. Kaksi muuta niemeä työntyvät esille saaren kaakkoisrannasta. Itäinen niemi kurkottaa lähes Vähään Paatsaloon kiinni. Saaren lounaispuolella on parhaimmillaan noin 40 metriä syvää, mutta muualla on yleensä kymmenen metrin molemmin puolin . Saarien välissä sijaitsee neljä pikkusaarta, muitakin saaria ja kolme Hietasaarta. Lähes kilometrin päässä sijaitsevat Kuhjasaaret, joiden väliin on karttoihin merkitty ankkurivyöhyke. Paatsalosta on Rapalanniemen matereelle 1,5 kilometriä matkaa. Saari on autio. == Luontoarvoja == Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä naapurisaariensa kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Historiaa == Saari on ollut ainakin 1800-luvulla asuttu, sillä esimerkiksi A.F. Hirnin pitäjänkartassa vuosilta 1856–1857 on alueelle piirretty kaksi kaskialuetta. Kaskialueet on myös havaittu arkeologisessa inventoinnissa maaperän hiilikerrostumina ja pellon reunalle kasatuista kaskiraunioista. Saaren itärannalla on sijainnut torppa, johon kasket saattavat liittyä. Torpan läheltä on löytynyt pieniä nauriskuoppia ja hiekanottokuoppa, johon on jätetty romua. Myöhemmin on Paatsalo, ja näköjään myös ympäryssaaretkin, olleet asumattomia vuosien 1920 ja 1942 taloudellisisten karttojen mukaan. Samaa esittävät peruskartat vuosilta 1969, 1985 ja 1993. == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Sysmän saaret Luokka:Päijänteen kansallispuisto
Konferenssiliiga

Konferenssiliiga () on Euroopan jalkapalloliitto UEFAn järjestämä jalkapallokilpailu. Se on eurooppalaisten seurajoukkueiden kolmannen tason kilpailu Mestarien liigan ja Eurooppa-liigan jälkeen. Kilpailu pelattiin ensimmäisen kerran kaudella 2021–2022. Pääasiassa kilpailuun osallistuvat UEFAn maarankingissa alempana olevien maiden edustajat. == Pelisysteemi == === Karsinnat === Konferenssiliigan karsintoihin maat saavat paikkoja UEFAn maarankingin mukaan seuraavasti: * Sarjat sijoilla 1–5: 1 paikka * Sarjat sijoilla 6–15: 2 paikkaa * Sarjat sijoilla 16–51: 3 paikkaa * Sarjat sijoilla 52–54: 2 paikkaa * Sarjat sijoilla 55: 1 paikka Karsinnoissa pelataan neljä karsintakierrosta. Sarjan sijoitus maarankingissa määrää mille karsintakierroksella joukkueet tulevat mukaan. Varsinaisten karsijoiden lisäksi karsintoihin tulee mukaan häviäjiä Mestarien liigan ja Eurooppa-liigan karsintakierroksilta. Lisäksi 10 häviäjää Eurooppa-liigan playoff-kierrokselta pääsee suoraan lohkovaiheeseen. === Lohkovaihe ja pudotuspelit === Konferenssiliigan lohkovaihe pelataan samaan tapaan kuin Mestarien liigassa. Lohkovaiheeseen osallistuu 32 joukkuetta, jotka jaetaan kahdeksaan neljän joukkueen lohkoon. Lohkovoittajat etenevät suoraan 16 parhaan joukkoon. Toiseksi sijoittuneet pelaavat ylimääräisen kierroksen Eurooppa-liigan lohkovaiheen kolmanneksi sijoittuneita vastaan paikasta 16 parhaan joukkoon. Kilpailun voittaja saa paikan seuraavan kauden Eurooppa-liigaan. == Mestarit == Konferenssiliigan mestarit Kausi Voittaja Tulos 2. sija Stadion 2021–2022 Roma 1–0 Feyenoord Arena Kombëtare, Tirana, Albania 2022–2023 West Ham United 2–1 Fiorentina Fortuna Arena, Praha, Tšekki 2023-2024 Olympiakos 1-0 Fiorentina OPAP Arena, Ateena, Kreikka ==== Seuroittain: ==== Joukkue Mestaruudet AS Roma 1 West Ham United Olympiakos == Lähteet == == Aiheesta muualla == *Viralliset kotisivut *Konferenssiliigan tulospalvelu Luokka:Jalkapallon seurajoukkuekilpailut Luokka:UEFAn kilpailut Luokka:Eurocupit
Krooli (vuoden 2004 elokuva)

Krooli () on P. V. Lehtisen ohjaama lyhytelokuva vuodelta 2004. Se on runollinen elokuva kilpauimari Sirja Luomaniemen suhteesta veteen. Luomaniemi kohtaa mielikuvissaan maailman nopeimman naisuimarin, ruotsalaisen Therese Alshammarin. Krooli sai valtion elokuvataidetoimikunnan myöntämän laatutuen vuonna 2005. Laatutukea myönnetään elokuvan tuottajalle ansiokkaasta elokuvasta. Krooli on palkittu kahdella merkittävällä urheiluohjelmien ja -elokuvien festivaalilla. Maailman vanhin urheiluelokuvien festivaali Rassegna Cinematografica Internazionale SportFilmFestival antoi sille Italian Palermossa 2006 Paladino d´Oro:n, parhaan elokuvan palkinnon. Elokuva palkittiin Palermossa myös parhaasta kuvauksesta. Milano International FICTS -festivaalilla elokuva sai kunniamaininnan urheiluelokuvien kategoriassa. Krooli on saanut myös parhaan elokuvan Grand Prix'n Moskovassa järjestetyillä Krasnogorskin kansainvälisillä urheiluelokuvafestivaalilla vuonna 2006 sekä seuraavana vuonna Golden Ten -palkinnon Mumbain urheiluelokuvafestivaalilla Intiassa. – Palkinnot Krooli oli teatterilevityksessä Britanniassa 2006. Levittäjänä toimi Future Shorts, joka oli tuolloin Euroopan suurin lyhytelokuvien ohjelmistotarjoaja. Future Shorts on aiemmin levittänyt myös Lehtisen lyhytelokuvaa Hyppääjä. Lehtinen on kuvaillut elokuvan idean tiivistymistä yhteen kuvaan, jonka ympärille oli alkanut suunnitella elokuvaa. "Näin elokuvan päähenkilön uimari Sirja Luomaniemen Helsingin uimastadionilla, hän tuli myöhässä harjoituksiin ja hyppäsi altaaseen. Meni hetki, enkä erottanut häntä, koska kaikki uimarit kroolasivat samaan tahtiin kuin yksi mekaaninen, liikkuva kone. Huikea kuva jäi elämään mieleeni”. Modern Times Review -elokuvalehden toimittaja Anette Olsen pitää arvostelussaan Krooli -elokuvaa elokuvallisena mestariteoksena: “Elokuva on enemmän kuin naisurheilijan muotokuva. Se kasvaa runolliseksi visioksi, jossa on lähes myyttisiä sävyjä, jotka liittyvät ihmiskehon vedelliseen elementtiin kuvattuna hidastetun kauniilla kuvilla ja veden alla.” ==Lähteet== Luokka:Suomalaiset lyhytelokuvat Luokka:Vuoden 2004 suomalaiset elokuvat
Punapää (saari)

Punapää on Päijänteen saari Päijät-Hämeessä Sysmässä. Se kuuluu Päijänteen kansallispuistoon. == Maantietoa == Saari on 290 metriä pitkä, 160 metriä leveä ja sen pinta-ala on 3,1 hehtaaria . Se sijaitsee Virmailanselän keskellä Paatsalon ja Virmailansaaren välissä. Punapäätä lähimmät saaret ovat Paatsalo, joka sijaitsee lähes 600 metrin päässä, ja Punapäänluoto, jonne on matkaa yli 350 metriä. Saari on kallioinen metsäsaari, jolla on yksi huippu ja sen itäpuolella jyrkänne. Sen korkein kohta yltää noin 105 metrin korkeuteen merenpinnasta eli se kohoaa 27 metrin korkeuteen Päijänteestä. Saari on autio. Sen eri puolilta kulkee ohi kolme veneväylä. == Luontoarvoja == Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Sysmän saaret Luokka:Päijänteen kansallispuisto
Manti

Manti on erityisesti Keski-Aasiassa, Venäjällä ja Kaukasuksella, sekä myös osassa Lähi-itää suosittu taikinakuoreen kääritty ruokalaji. Mantin täyte on tyypillisesti naudan- tai lampaanlihaa ja/tai kasviksia. Manti tarjotaan yleensä kermaviilin, voin ja sipulin kera. ==Aiheesta muualla== * Uzbek Manti, Aba Sayyoh (englanniksi) Luokka:Ruokalajit Luokka:Afganistanilainen keittiö Luokka:Tadžikistanilainen kulttuuri Luokka:Uzbekistanilainen kulttuuri Luokka:Kirgisialainen kulttuuri Luokka:Turkkilainen keittiö Luokka:Venäläinen keittiö
Vähä Paatsalo

Vähä Paatsalo on Päijänteen saari Päijät-Hämeessä Sysmässä. Se kuuluu Päijänteen kansallispuistoon. == Maantietoa == Saari on 820 metriä pitkä, 410 metriä leveä ja sen pinta-ala on 18,67 hehtaaria . Se sijaitsee Virmailanselän itäosassa Paatsalon ja mantereen välissä. Se voidaan kastoa kuuluvan Paatsalon saariryhmään. Paatsalon lisäksi lähimmät saaret ovat pohjoisessa Latosaaret ja kaakossa Hietasaaret. Niiden lisäksi Vähä Paatsalon lähellä on pieniä suojeltuja luotoja. Paatsalon rantaan on vain 30 metriä matkaa. Saaressa on kaksi matalaa mäkeä. Eteläisempi mäki kohoaa 12 metrin korkeuteen Päijänteestä. Paatsalon suojassa on Vähä Paatsalon rannassa rantautumispaikka ja nuotiopaikka retkeilijöiden käyttöön. Saari on muuten autio. == Luontoarvoja == Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). == Historiaa == Saaren luoteispäästä silokallion laelta ja noin 20 metriä nykyrannasta on tunnistettu vuonna 1989 lapinraunio. Se on irtokivistä rakennettu kiviröykkiö, jonka mitat ovat 6×5 metriä ja korkeus 0,3 metriä. Läheisillä Kuhjasaarilla on myös lapinraunio. == Katso myös == * Luettelo Päijänteen kansallispuiston alueista ja saarista * Luettelo Suomen Natura 2000 -alueista == Huomautukset == == Lähteet == Luokka:Päijänteen saaret Luokka:Sysmän saaret Luokka:Päijänteen kansallispuisto
DSB

pienoiskuva|DSB:n pääkonttori DSB (Danske Statsbaner) eli Tanskan valtion rautatiet on Tanskan liikenne- ja asuntoministeriön (Transport- og Boligministeriet) omistama itsenäinen rautatieyritys joka harjoittaa henkilöliikennettä, mukaan lukien Kööpenhaminan kaupunkijunat. DSB syntyi vuonna 1885https://www.dsb.dk/om-dsb/skole--og-studiemateriale/milepale-i- dsbs-historie/milepale-i-dsbs-historie/1847-1899/ valtio-omisteisten rautatieyritysten De jysk-fynske Statsbaner sekä De sjællandske Statsbaner yhdistyessä. Yrityksellä on noin 7400 työtekijää ja liikevaihto on noin 10 miljardia kruunua. Vuosittain tehdään 195 miljoonaa matkaa DSB:n junilla. https://www.dsb.dk/en/about-dsb/ ==Kalusto== * IC3 * IC4 Tiedosto:Dybbølsbro Station 2022 6.jpg|S-tog -juna Dybbølsbron rautatieasemalla Tiedosto:DSB IC3 at København H, May 2024.jpg|DSB:n InterCity-juna Kööpenhaminan päärautatieasemalla ==Lähteet== ==Aiheesta muualla== *DSB Luokka:Tanskan rautatieliikenne Luokka:Rautatieyhtiöt Luokka:Tanskalaiset valtionyhtiöt
David Dencik

Karl David Sebastian Dencik (s. 31. lokakuuta 1974 Tukholma) on ruotsalais- tanskalainen näyttelijä, joka on esiintynyt paitsi pohjoismaisissa myös englanninkielisissä tuotannoissa. Dencik vietti nuoruutensa Tanskassa ja Brasiliassa. Muutettuaan takaisin Ruotsiin hän opiskeli Tukholman teatterikorkeakoulussa. Hän teki läpimurtonsa vuonna 2005 televisiosarjassa Lasermannen, joka kertoo sarjamurhaaja John Ausoniuksesta. Sittemmin hänet on nähty muun muassa sarjoissa Top of the Lake ja Chernobyl. Hänen tunnetuimpiin kansainvälisiin elokuvarooleihinsa kuuluvat Pappi, lukkari, talonpoika, vakooja, The Girl with the Dragon Tattoo ja Regression sekä 007 No Time to Die. Vuonna 2019 sai ensi-iltansa ruotsalainen elokuva Quick, jossa Dencik esittää Thomas Quickia, oletettua sarjamurhaajaa, ja hänelle myönnettiin roolista Guldbagge-palkinto. == Yksityiselämä == Dencikin puoliso on asianajaja Sofie Dencik, jonka kanssa hän meni naimisiin vuonna 2012. == Lähteet == ==Aiheesta muualla== * * Luokka:Vuonna 1974 syntyneet Luokka:Ruotsalaiset näyttelijät Luokka:Elävät henkilöt
Sinfonia nro 5 (Aho)

Viides sinfonia on Kalevi Ahon vuosina 1975–1976 säveltämä sinfonia.Finnish Music Quarterly: Kalevi Aho: “Music must communicate” Okko Kamu johti Radion sinfoniaorkesteria teoksen kantaesityksessä, joka järjestettiin Helsingissä 19. huhtikuuta 1977.Music Finland: Composers & Repertoire: Symphony No. 5 by Kalevi Aho Rakenteellisesti sinfonia on hyvin monimutkainen ja monikerroksinen. Yksittäisten soitinten äänten muodostaman polyfonian sijaan teoksessa kuullaan erilaisten ja itsenäisten musiikillisten ainesten päällekkäistä käyttöä. Teos muodostaa käännekohdan Ahon tuotannossa.Fennica Gehrman: Kalevi Aho Aho on nimennyt viidennen sinfoniansa esimerkkinä teoksesta, johon hän on kätkenyt viittauksia henkilökohtaiseen elämään. Osalla sen musiikista hän muisteli hänelle läheisiä ihmisiä, jotka olivat kuolleet. Vuonna 1992 Aho luonnehti viidettä sinfoniaansa kaikkein monimutkaisimmaksi sinfoniakseen ja sen lähes kaksi vuotta kestänyttä sävellystyötä hyvin vaativaksi. Teoksen valmistumisen jälkeen Aho tunsi kykenevänsä säveltämään mitä tahansa taidemusiikin alalajia edustavia töitä. Hänen viidettä sinfoniaansa seuranneet teokset olivat ooppera Avain ja kuudes sinfonia.Martin Anderson: A Conversation with Kalevi Aho Max Pommer johti Leipzigin radion sinfoniaorkesterin viidennestä sinfoniasta tekemän levytyksen, jonka kesto on noin 29 minuuttia.Ondine: Catalogue: Product Details: Kalevi Aho: Symphonies Nos. 5 & 7 Viidennen sinfonian materiaalin liikkuminen usealla eri tasolla ilmentää Ahon mukaan maailman ja ihmiselämän monitahoisuutta. Teoksessa on vain vähän toistoa ja sen sisältämät melodiat jäävät lähes poikkeuksetta ainutkertaisiksi. Teos on yksiosainen ja sen esittämiseen tarvitaan kaksi kapellimestaria. Tyypillisten orkesterisoitinten ohella esityskokoonpanoon kuuluvat kaksi saksofonia ja piano. Teos on orkesterille vaativa, sillä valtavien, dynaamisten taitteiden väliin jää vain lyhyitä hitaasta ja rauhallisesta materiaalista koostuvia osioita. Konsertonomaisuutta läheneviä soolo-osuuksia teokseen on kirjoitettu eri soitinryhmille. Osa teoksen samanaikaisista rytmeistä eroaa suuresti toisistaan, ja rytmiseen yhtenäisyyteen palataan vasta koodajaksossa. == Lähteet == Luokka:Kalevi Ahon sinfoniat Luokka:1970-luvun musiikkiteokset
Demokraattinen liitto

Demokraattinen liitto voi viitata seuraaviin puolueisiin: * Demokraattinen liitto (Dimokratikí Symmachía, DISY), kreikkalainen puolue vuosina 2010–2012 * Demokraattinen liitto (Demokratisk Allians, DA), ruotsalainen puolue vuosina 1967–1976
Mera25

Mera25 (, ”Eurooppalaisen realistisen tottelemattomuuden rintama”) (lyh. ΜέΡΑ25, MéRA25) on kreikkalainen vasemmistolainen puolue. Se on perustettu vuonna 2018. Puolue on osa yleiseurooppalaista DiEM25-kansanliikettä, johon myös sen kreikankielinen lyhenne (”Päivä 25”) viittaa. Mera25:n, samoin kuin DiEM25:n, perusti Syrizasta eronnut entinen valtiovarainministeri Giánis Varoufákis. Puolueella oli paikkoja Kreikan parlamentissa vuoden 2019 parlamenttivaalien jälkeen, mutta niitä ei ole ollut enää toukokuun 2023 parlamenttivaalien jälkeen. Puolue ei ole saanut paikkoja europarlamenttivaaleissa. == Vaalitulokset == Puolueen tulokset vaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2014 Europarlamenttivaalit 2014 Giánis Varoufákis ei osallistunut edustajat siirtyivät muista puolueista 2019 Europarlamenttivaalit 2019 2,99 ei parlamentissa Parlamenttivaalit 2019 3,44 2023 Parlamenttivaalit 2023 I 2,63 ei parlamentissa Parlamenttivaalit 2023 II 2,50 ei parlamentissa 2024 Europarlamenttivaalit 2024 2,54 ei parlamentissa == Lähteet == == Aiheesta muualla == * ΜέΡΑ25. Puolueen verkkosivut. Luokka:Kreikan puolueet
Shere Hite

Shere Hite (alk. Shirley Diana Gregory; 2. marraskuuta 1942 St. Joseph, Missouri, Yhdysvallat – 9. syyskuuta 2020 Tottenham, Lontoo, Englanti'She began the real sexual revolution for women': Shere Hite dies aged 77) oli yhdysvaltalaissyntyinen saksalainen seksologi. Hänet tunnetaan erityisesti Hite-raporteista, jotka on julkaistu myös suomeksi. Hiten tutkimukset johtivat Yhdysvalloissa arvokonservatiivien vihamieliseen kampanjaan hänen tutkimusmenetelmiään vastaan, ja hän luopui Yhdysvaltain kansalaisuudesta vuonna 1995. Hite oli naimissa saksalaisen pianistin Friedrich Höricken kanssa vuodesta 1986 ja sai Saksan kansalaisuuden 1996. Hänen työhönsä suhtauduttiin Saksassa suopeammin kuin Yhdysvalloissa. Hite erosi Hörickestä vuonna 1999. ==Suomennettuja teoksia== * * * == Lähteet == ==Aiheesta muualla== * Hite Research Foundation. * Shere Hiten muistokirjoitus Helsingin Sanomissa Luokka:Vuonna 1942 syntyneet Luokka:Vuonna 2020 kuolleet Luokka:Saksalaiset seksologit Luokka:Yhdysvaltalaiset feministit Luokka:Saksalaiset feministit
Nichinan

Nichinan () on Japanin kaupunki Kyūshūn saarella Miyazakin prefektuurissa. Se sijaitsee Tyynenmeren Hyūganmeren rannikolla prefektuurin eteläosassa Miyazakin kaupungin eteläpuolella. Wanitsukavuoret käsittävät yli puolet kaupungin alueesta, ja lähes 80 prosenttia siitä onkin metsäistä vuoristoa. Tasankoalueita on Hiroto- ja Sakatanijokien alajuoksulla. Nichinanissa on 51 107 asukasta (syyskuussa 2019) ja sen pinta-ala on 536,11 neliökilometriä. Nichinanin historiallista ydinaluetta on Obin kaupunginosa, joka kehittyi Edo- kaudella linnanaluskaupunkina ja Obin daimiokunnan keskuksena Itō-klaanin hallinnassa. Nykyinen Nichinanin kaupunki perustettiin vuonna 1950 Obin ja kolmen muun kunnan kuntaliitoksen myötä. Niistä meren rannalla sijaitseva Aburatsu on historiallisesti tärkeä kauppa- ja kalastussatama. Alue tunnetaan Wanitsukavuorilta saatavasta sugipuusta, jota käytettiin laivanrakennukseen. Nichinan laajentui huomattavasti vuonna 2009, kun siihen liitettiin Kitagōn ja Nangōn maaseutukaupungit. Kaupungin merkittävimpiin nähtävyyksiin kuuluvat Obin linna ja vanhakaupunki, maisemiltaan kauniit rannikkoalueet ja Udon pyhäkkö. Kaupunkia palvelee JR Kyūshūn Nichinan-linja. == Kuvia == Tiedosto:Romon Gate of Udo Shrine.jpg|Udo-jingūn pyhäkön rōmon-portti Tiedosto:5 Chome Obi, Nichinan-shi, Miyazaki-ken 889-2535, Japan - panoramio (4).jpg|Obin kaupunginosaa Tiedosto:Hanatate_Park_Miyazaki_01.JPG|Hanataten puistoa == Lähteet == == Aiheesta muualla == * Kaupungin internetsivut Luokka:Miyazakin prefektuurin kaupungit
The Meänland

The Meänland on haaparantalainen meänkielinen reggaeyhtye. Yhtye on sekä tehnyt omia kappaleitaan että kääntänyt kappaleita meänkielelle. Vuonna 2010 perustetun The Meänlandin kokoonpanon muodostavat Mika Mustonen (kitara), Jani Nikula (bassokitara), Ville Vuoti (lyömäsoittimet), Sami Bergman (laulu, kitara) ja Adam Huuva (laulu, melodica). The Meänlandin singlellä ”Sole mikhään” (2019) vieraili Jope Ruonansuu. Single ylsi Suomen Spotifyn viraalilistan kakkossijalle. Vuonna 2019 yhtye julkaisi myös esikoisalbuminsa helsinkiläisen Överdog-levy-yhtiön alamerkille Reggaedog. Albumilla vierailevat Ruonansuun lisäksi Stepa, Talonpoika Lalli ja Krista Tiitinen. == Lähteet == Luokka:Ruotsalaiset yhtyeet Luokka:Reggaeyhtyeet
Marin Leovac

Marin Leovac (s. 7. elokuuta 1988 Jajce, Kroatian ST, Jugoslavia) on kroatialainen jalkapalloilija, pelipaikaltaan yleensä vasen laitapuolustaja. Hän edustaa kotimaassaan Dinamo Zagrebia. Leovac aloitti liigauransa kaudella 2009–2010 Itävallan Bundesliigassa Austria Wienin joukkueessa. Tammikuussa 2014 hän siirtyi kotimaansa Rijekaan ja on sittemmin edustanut myös kreikkalaisseura PAOK Thessalonikia. Heinäkuussa 2018 hän siirtyi Dinamo Zagrebiin. Leovac pelasi Kroatian maajoukkueessa ensimmäisen ottelunsa marraskuussa 2014 Argentiinaa vastaan. Hän on pelannut kaikkiaan viisi maaottelua, viimeksi maaliskuussa 2019. == Lähteet == Luokka:Kroatialaiset jalkapalloilijat Luokka:Vuonna 1988 syntyneet Luokka:Elävät henkilöt
Suomen sveitsiläiset

Suomen sveitsiläiset ovat Suomessa asuvia sveitsiläisiä ja heidän jälkeläisiään. Sveitsin kansalaisia asui Suomessa 489 vuoden 2018 lopussa. == Suomen sveitsiläisten historia == Sveitsiläisiä alkoi muuttaa Suomeen 1800-luvun loppupuolella. Vuonna 1924 Suomessa oli 269 sveitsiläistä.https://peda.net/jao/schildtin_lukio/opiskelu/kurssituops/pro13-flash/material-links/jkmhs/nimet%C3%B6n-15ae/m Muista Suomessa 1800-luvun lopulla ja 1900-luvun alussa asuneista ulkomaalaisista poiketen sveitsiläiset asuivat pääasiassa maaseudulla. Suurin osa heistä oli maaseudun meijereissä työskenteleviä juustomestareita, joita kartanonomistajat olivat kutsuneet maahan. 1800-luvun lopulla Suomeen saapui yli 160 sveitsiläistä juustomestaria, jotka myivät juustoja Pietarin ja Moskovan markkinoille.Suomen juustonvalmistuksen historiaa Sveitsiläiset ja heidän jälkeläisensä valmistivat Emmental-juustoa erityisesti itäisellä Uudellamaalla, mutta myös Turun ja Porin, Hämeen ja Viipurin läänien eteläosissa.Tietosanakirja / 3. Haggard-Kaiverrus / 1537-1538 (1909-1922) Suomen ensimmäisen emmentalin valmisti sveitsiläinen Rudolf Klossner Sippolan kartanomeijerissä vuonna 1856.Sveitsiläiset juustonvalmistajat Päijät-Hämeessä Vielä vuonna 1938 lähes kolmasosa Suomen juustomestareista oli sveitsiläisiä.Migration - Siirtolaisuusinstituutti, 1992 Kaupungeissa asuvat sveitsiläiset työskentelivät enimmäkseen kondiittoreina ja kotiopettajina. Sveitsin Ystävät Suomessa -ystävyysseura perustettiin vuonna 1948.Sveitsin Ystävät Suomessa Kauppakamari Suomi-Sveitsi perustettiin vuonna 1972.Handelskammer Finnland-Schweiz | Kauppakamari Suomi Sveitsi == Tunnettuja sveitsiläistä syntyperää olevia suomalaisia == Tunnettuja sveitsiläistä syntyperää olevia suomalaisia ovat muun muassa: * Henri Bardy, kirurgi, ylilääkäri, professori * Anne Berner, yritysjohtaja, poliitikko * Henry Biaudet, historiantutkija, sortovuosien aktivisti * Léon Biaudet, lääkäri, professori * Florio Catani, ravintoloitsija * John Catani, ravintoloitsija * Karl Fazer, kauppaneuvos, Fazer-yhtiön perustaja * Robert Huber, insinööri, Helsingin ja muiden kaupunkien vesi­johto­verkkojen rakennuttaja * Lennart Oesch, kenraaliluutnantti, ministeri * Jean-Louis Perret, Helsingin yliopiston ranskan kielen ja ranskalaisen kulttuurin opettaja == Lähteet == == Kirjallisuutta == * * Sveitsiläiset
Oskar Enqvist

Oskar Wilhelm Enqvist (; 28. lokakuuta 1849 – 16. maaliskuuta 1912 Hatsina, Venäjän keisarikunta) oli suomalaista sukua ollut Venäjän keisarillisen laivaston vara-amiraali. Enqvistin vanhemmat olivat meriupseeri Adolf Fredrik Enqvist ja Mathilda Ericsson. Enqvist kävi vuosina 1865–1871 Pietarin merikadettikoulun, ja valmistuttuaan hän sai midshipmanin sotilasarvon. Hänet ylennettiin luutnantiksi 1874, 2. luokan kapteeniksi 1886 ja 1. luokan kapteeniksi 1894. Hän palveli vuosina 1884–1887 tykkivene Sivutšilla ja 1888–1893 fregatti Pamjat Azovalla, minkä jälkeen hänet siirrettiin Venäjän Itämeren-laivastoon. Enqvist oli risteilijä Gertsog Edinburgskin päällikkönä 1895–1899, 12. meriekipaasin johtajana 1899–1901 ja Nikolajevin sotasataman komendanttina Ukrainassa 1902–1904. Hän sai kontra-amiraalin arvon vuonna 1901. Venäjän–Japanin sodan puhjettua Enqvist nimettiin toukokuussa 1904 2. Tyynenmeren eskaaderin nuoremmaksi lippumieheksi ja sen risteilijäosaston komentajaksi.Rotem Kowner: Historical Dictionary of the Russo-Japanese War, s. 145. Rowman & Littlefield 2017. Google Books Enqvist oli Venäjän meriministerinä tuolloin toimineen suomalaissyntyisen Teodor Avellanin serkku ja suojatti, mutta eskaaderin komentaja amiraali Zinovi Rožestvenski ei halunnut uskoa hänelle itsenäisiä komentajantehtäviä. Enqvist osallistui Rožestvenskin alaisuudessa Itämeren laivaston matkaan Tyynellemerelle ja Tsushiman meritaisteluun 27.–28. toukokuuta 1905. Tappiollisen taistelun toisena päivänä Enqvist päätti upseeriensa vastustuksesta huolimatta perääntyä etelään ja evakuoi kolme taistelusta selvinnyttä risteilijäänsä, Olegin, Auroran ja Žemtšugin, puolueettomaan Manilan satamaan Filippiineille, jossa hän joutui amerikkalaisten internoimaksi. Hän vapautui vankeudesta sodan jälkeen ja palveli vielä nuorempana lippumiehenä Itämeren laivastossa 1906–1907. Vetäytyessään sotapalveluksesta joulukuussa 1907 hän sai vara- amiraalin arvon. ==Lähteet== Luokka:Venäjän keisarikunnan laivaston amiraalit‎ Luokka:Suomalaiset amiraalit Luokka:Vuonna 1849 syntyneet Luokka:Vuonna 1912 kuolleet
Southfork Ranch

Southfork Ranch on konferenssi- ja tapahtumakeskus Parkerissa, Texasissa, Yhdysvalloissa, noin 40 kilometriä pohjoiseen Dallasista. Ranchiin kuuluu Ewingin kartano, joka oli lähtökohtana Dallas-televisiosarjoille: alkuperäinen, joka ensin esitettiin CBS:llä vuosina 1978–1991 (paitsi viisi ensimmäistä jaksoa, jotka kuvattiin Cloyce Box Ranchilla), ja uudet jaksot TNT:llä vuosina 2012–2014. == Historia == Talo on rakennettu vuonna 1970. Sen rakensi Joe Duncan. Alkujaan se käsitti alueen. Itse "kartano" Southfork Ranchilla on ja autotalli , joka muutettiin pelikorttihuoneeksi. Karjatila esiintyy Dallas-sarjassa. Ulkokuvauksia kuvattiin paikalla vuodesta 1978 vuoteen 1989, vaikka Lorimar Productions teki myös studion mallinnuksen karjatilan ulkopuolelta täydellisine uima-altaineen Kaliforniaan vuonna 1978 käytettäväksi varmuudeksi, jos sää teki tepposia kuvaamiseen Texasissa. Talon sisäkohtaukset on kuvattu kaikki studiossa. Vuodesta 1989 sarjan tuotanto siirtyi kokonaan Kalifornian studioon. Sarjan jälkeen tehdyt jatko-osat JR Returns (1996) ja War of the Ewings (1998) palasivat karjatilalle, samoin kuin historiaelokuva The Return to Southfork (2004). War of the Ewings (Ewingsin sota), vuonna 1998, oli ainoa kerta, kun filmattiin todellisessa sisätilassa. Vuosina 2012–2014 Southforkia käytettiin jälleen kuvauspaikkana uudessa Dallas-sarjassa, nyt kaikki kuvaukset tehtiin itse tilalla. Vuosina 1993–1994 Southfork Ranch esiintyi Little Texasin musiikkivideossa "God Blessed Texas". Southfork Ranch on nykyään tapahtuma- ja konferenssikeskus, jonka omistaa Forever Resorts. Se on myös koti kristilliselle konsertille Celebrate Freedom, joka pidetään vuosittain itsenäisyyspäivän aikana, ja isännöi 4. heinäkuuta "America's Tea Party" -tapahtumaa, jonka osallistujamäärä on arviolta 25 000 – 35 000 osallistujaa."More than 25,000 attend Southfork Ranch tea party, organizer says," Dallas Morning News, July 5, 2009. Joulukuussa 2012 Southforkin karjatilalla pystytettiin muistomerkki näyttelijä Larry Hagmanin kuoleman jälkeen. Hän näytteli sarjassa hahmoa J.R. Ewing. "J.R. Ewing -huoneeseen" perustettiin muistokirja faneille allekirjoitettavaksi.Dallas Morning News - Nov. 30 2012 - Staff Writer ALAN PEPPARD: "Southfork memorial for Larry Hagman a ‘Dallas’ family affair" DallasNews.com - 11:15 PM 01 December 2012 == Galleria == Tiedosto:Southfork Ranch (DF) Dallas, USA.JPG|Southfork Ranch -pääportti Tiedosto:The Ewing family home park (detail), Dallas, Texas.JPG|Uima-allas Southforkissa == Katso myös == * Dallas == Lähteet == == Aiheesta muualla == * Southfork Ranch - virallinen sivusto * Ilmakuva Luokka:Yhdysvaltain kartanot Luokka:Nähtävyydet Luokka:Texasin rakennukset ja rakennelmat
Amerikanvietnamilaiset

Amerikanvietnamilaiset (, ) ovat yhdysvaltalaisia, jotka ovat syntyneet tai joiden juuret ovat Vietnamissa. Yhdysvaltain väestönlaskentaviraston mukaan Yhdysvalloissa asuu 2 104 217 vietnamilaistaustaista henkilöä. Monet vietnamilaiset siirtolaiset muuttivat Yhdysvaltoihin Vietnamin sodan jälkeen. ==Tunnettuja amerikanvietnamilaisia== *Joseph Cao, republikaanipoliitikko *Cung Le, näyttelijä, vapaaottelija, potkunyrkkeilijä *Olivia Munn, näyttelijä, malli *Stephanie Murphy, demokraattipoliitikko *Dustin Nguyen, näyttelijä *Michelle Phan, videobloggaaja *Maggie Q, näyttelijä, malli *Jonathan Ke Quan, stuntmies, näyttelijä *Kelly Marie Tran, näyttelijä *Thuy Trang, näyttelijä *Eugene H. Trinh, astronautti *Tyga, rap-artisti == Lähteet == === Viitteet === == Aiheesta muualla == *
MA Rouf

MA Rouf on suomalainen nelihenkinen yhtye, joka soittaa jazz- ja world- fuusiomusiikkia. Heidän musiikkinsa on sekoitus Lähi-idän rytmejä ja skandinaavisia jazz-vaikutteita. Musiikin taustalla ovat muutokset, tunnelmat, määrittelemättömän tulevaisuuden tunteet, toiveet ja pelot. Näitä tunteita ja mielialoja käsitellään sekoittaen kurdilaisen musiikkiperinteen tyylejä afro- keskeiseen ja skandinaaviseen moniäänisyyteen, kontrapunktiin ja improvisaatioon. Yhtyeeseen kuuluvat iranilais-kurdilainen säveltäjä, tar- soittaja ja laulaja Marouf Majidi, joka on myös yhtyeen perustaja, saksofonisti Jouni Järvelä, basisti Jukka Haavisto ja rumpali Mikko Hassinen. Yhtyeen ensilevy The People julkaistiin keväällä 2019. Luokka:Suomalaiset maailmanmusiikkiyhtyeet
Jean-Efflam Bavouzet

Jean-Efflam Bavouzet (s. 17. lokakuuta 1962 Lannion) on ranskalainen pianisti. Hän opiskeli Pierre Sancanin johdolla Pariisin konservatoriossa ja aloitti levytysuransa 1990-luvun alussa, jolloin julkaisi tulkintojaan Joseph Haydnin ja Frédéric Chopinin teoksista.Classic FM: Jean-Efflam Bavouzet Bavouzet sai varhaisella urallaan ensipalkinnon kansainvälisessä Beethoven-kilpailussa Kölnissä, Young Concerts Artists Auditions -voiton New Yorkissa (1986) ja Steven de Groote -kamarimusiikkipalkinnon Van Clirbun -kilpailussa (1989).Chandos Artists: Jean-Efflam Bavouzet Bavouzet debytoi Orchestre de Parisin kanssa Georg Soltin kutsusta vuonna 1995. Hän aloitti läheisen yhteistyösuhteen Pierre Boulez'n kanssa Béla Bartókin kolmannen pianokonserton esityksellä Orchestre de Parisin kanssa vuonna 1998. Hän on tehnyt yhteistyötä myös sellaisten kapellimestarien kuin Vladimir Ashkenazyn, Valeri Gergijevin, Daniele Gattin, Andrew Davisin, Marc Albrechtin, Lawrence Fosterin, Charles Dutoit'n, Esa-Pekka Salosen, Andrew Littonin, Ingo Metzmacherin, Kent Naganon, Zoltán Kocsisin ja Vasili Sinaiskin kanssa. Bavouzet on levyttänyt pelkästään Chandos-levymerkille vuodesta 2007. Hän otti projektikseen kaikkien Claude Debussyn pianoteosten levyttämisen ja on levyttänyt myös muiden ranskalaissäveltäjien, kuten Maurice Ravelin ja Jules Massenet'n tuotantoa. Debussy-hankkeellaan hän on saanut monia palkintoja, joita ovat olleet BBC Music Magazine Award (2009), Gramophone-palkinto (2009) ja Diapason d'Or (2008). Vuosina 2007 ja 2008 hän sai Le Monde de la musiquen Choc de l'année -palkinnon. Vuosina 2010–2011 Bavouzet kiersi Yhdysvalloissa ja esiintyi ensimmäistä kertaa New Yorkin filharmonikkojen kanssa. Hänet valittiin vuonna 2012 ICMA:n vuoden artistiksi. Hän on myös toiminut Lofoottien pianofestivaalin taiteellisena johtajana Norjassa. Bavouzet'n ohjelmisto ulottuu nykyohjelmistoon, josta hän on esittänyt Bruno Mantovanin ja Jörg Widmannin teoksia. Bavouzet on elinikäinen professori pianonsoitossa Detmoldin musiikkiyliopistossa. == Lähteet == == Aiheesta muualla == * Viralliset sivut Luokka:Ranskalaiset pianistit Luokka:Vuonna 1962 syntyneet Luokka:Elävät henkilöt
Juha Lappalainen (mäkihyppääjä)

Juha Lappalainen (s. 1966) on uransa lopettanut suomalainen mäkihyppääjä. juhalappalainen.com. Viitattu 26.9.2019 ksml.fi. Viitattu 26.9.2019 Henkilökohtaisten mitalien lisäksi Lappalainen oli joukkuemäkihypyn SM- mitalisti vuosina 1984–1988 (kultaa 1986) ja 1991–1992. sci.fi. Viitattu 26.9.2019 Juha Lappalainen on osallistunut veteraanien mestaruuskilpailuihin. google.com/site/vetskut/. Viitattu 26.9.2019 == Saavutuksia == * kultaa alle 18-vuotiaiden normaalimäessä Puijolla 1984 (mäkiennätys 97 metriä oli voimassa 1984–1998) * kultaa suurmäessä Rukalla 1984 (mäkiennätys 128 metriä oli voimassa 1984–1992) * kultaa normaalimäen joukkuekilpailussa Lahdessa 1986 * kultaa ja kolmesti hopeaa suurmäessä kansainvälisessä mäkihyppykilpailussa Yhdysvalloissa 1989 * kultaa ja hopeaa suurmäessä Euroopan Cupissa Willingenissä 1991 * kultaa suurmäessä Kaamoskisoissa Rukalla 1991 == Lähteet == * juhalappalainen.com === Viitteet === Luokka:Suomalaiset mäkihyppääjät Luokka:Vuonna 1966 syntyneet Luokka:Elävät henkilöt
Paatsalo

Paatsalo voi tarkoittaa seuraavia: ;saaria: * Paatsalo, Päijänteen saari Jämsässä * Paatsalo, Päijänteen saari Sysmässä * Vähä Paatsalo, Päijänteen saari Sysmässä ;henkilöitä: * Arja Paatsalo, o.s. Lehtinen (s. 1936), suomalainen telinevoimistelija ja uimahyppääjä * Harri Paatsalo, Harri Paarma (1901–1970), suomalainen tiedustelu-upseeri ja sotakirjailija * Pentti Paatsalo (1932–1996), suomalainen uimari ;muita merkityksiä: * Osasto Paatsalo, Päämajan tiedustelutoimiston Rovaniemen alatoimisto toisen maailmansodan aikana
Pardes Hanna-Karkur

Pardes Hanna-Karkur () on kaupunki Israelin Haifan hallintoalueella. Nimensä mukaisesti kaupunki perustettiin yhdistämällä ennen omat paikkakuntansa Pardes Hannah ja Karkur vuonna 1969. Näistä kahdesta vanhempi Karkur perustettiin vuonna 1913 ja Pardes Hanna vuonna 1929. Kaupungin asukasluku oli vuoden 2018 lopussa 42 083\. ==Maantiede== Pardes Hanna-Karkur sijaitsee Israelin pohjoisosassa Sharonin tasangolla noin seitsemän kilometriä Haderan kaupungista koilliseen. ==Historia== Nykyinen Pardes Hanna-Karkur on muodostettu vuonna 1969 liittämällä ennen erilliset paikkakunnat Pardes Hanna ja Karkur samaan kokonaisuuteen. Karkurin perustivat englanninjuutalaiset siirtolaiset vuonna 1913. Paikallisella mošavalla oli huomattavat pohjavesivarannot ja alueella oli sitrushedelmäpuutarhoja. Pardes Hannan perusti Palestine Jewish Colonization Association vuonna 1929 ja nimensä se sai paroni Edmond de Rothschildin Hanna-nimisen serkun mukaan. 1930-luvulla paikalle muutti juutalaisia etenkin Keski-Euroopasta. Keskuskortteli sai nimen Tel Shalom. Paikkakunnan maat otettiin brittien asevoimien käyttöön toisen maailmansodan aikana sotilasalueen rakentamista varten. Maailmansodan jälkeen ja Israelin itsenäistyessä tilat toimivat uusien siirtolaisten väliaikaisena sijoitusleirinä. Paikkakunnan asukasluku kasvoi noin 10 000 henkilöön ja monet siirtolaisista jäivät alueelle. ==Talous== Pardes Hanna-Karkur on nykyisin oman lähialueensa palveluiden ja kaupan keskus. Paikallisen teollisuuden tuotteisiin kuuluvat esimerkiksi maatalouskoneet, puumateriaalit ja muovit. Ympäröivällä seudulla on maataloutta. ==Väestö== Pardes Hanna-Karkurin asukasluku oli vuoden 2018 lopussa 42 083. Vuonna 2002 vastaava lukema oli ollut 28 800. ==Lähteet== == Aiheesta muualla == Luokka:Israelin kaupungit
Alain Damiens

Alain Damiens (s. 1950 CalaisLucerne Festival: Directory of artists: Alain Damiens) on ranskalainen klarinetisti.Buffet Crampon: Artistes: Alain Damiens Damiens sai Pariisin konservatorion ensipalkinnon klarinetissa ja kamarimusiikissa. Tämän jälkeen hän liittyi ensin Pupitre 14 -kokoonpanoon ja sai sitten nimityksen klarinetistiksi Strasbourgin filharmoniseen orkesteriin. Vuonna 1976 hän liittyi Ensemble InterContemporainiin. Hän kantaesitti Pierre Boulez'n Dialogue de l'ombre doublen vuonna 1985 ja Elliott Carterin klarinettikonserton 1997. Hän on kantaesittänyt myös muiden muassa Philippe Fénelonin, Franco Donatonin, Karlheinz Stockhausenin ja Vinko Globokarin teoksia. Damiens on toiminut professorina Strasbourgin sekä Pariisin konservatorioissa ja pitänyt mestarikursseja eri puolilla maailmaa. Hän on esiintynyt muiden muassa Miklós Perényin ja Tabea Zimmermannin kanssa sekä Maurizio Pollinin perustamassa Projetto Pollini -konserttisarjassa, jonka yhteydessä on esitetty sekä vanhoja että uusia teoksia muiden muassa Ludwig van Beethovenilta, Boulez'lta, Franz Lisztiltä, Luigi Nonolta, Stockhausenilta ja Alban Bergiltä. Damiensin levyttämien töiden joukossa Olivier Messiaenin Aikojen lopun kvartetto, Johannes Brahmsin koko klarinettituotanto, Luciano Berion Sequenza IXa ja Carterin klarinettikonsertto. Damiens käyttää instrumentteinaan Buffet Cramponin klarinettimalleja. == Lähteet == Luokka:Ranskalaiset klarinetistit Luokka:Vuonna 1950 syntyneet Luokka:Elävät henkilöt
Arijan Ademi

Arijan Ademi (s. 29. toukokuuta 1991 Šibenik, Kroatian ST, Jugoslavia) on kroatialaissyntyinen, vuodesta 2014 Pohjois-Makedoniaa edustanut jalkapalloilija, pelipaikaltaan keskikenttäpelaaja. Hän on edustanut seuratasolla Dinamo Zagrebia vuodesta 2010. Ademi pelasi ensimmäisen ottelunsa Kroatian pääsarjassa maaliskuussa 2008 kotikaupunkinsa Šibenikin joukkueessa. Seuraavalla kaudella hän pelasi jo 28 ottelua, ja kaudella 2009–2010 liigaotteluita kertyi 27 ja maaleja kaksi. Kesällä 2010 hän siirtyi Dinamo Zagrebiin, jota hän on siitä saakka edustanut lukuun ottamatta puolen vuoden lainaa saman kaupungin Lokomotivassa kevätkaudella 2012, jolloin hän pelasi vain kolme liigaottelua. Kauden 2020–2021 päättyessä hän on pelannut Kroatian pääsarjassa 250 ottelua ja tehnyt niissä 17 maalia. Ademi pelasi Kroatian maajoukkueessa kolme maaottelua vuonna 2013. Lokakuussa 2014 hän pelasi ensi kerran Pohjois-Makedonian maajoukkueessa, jossa hän on kesäkuun 20. päivään 2021 mennessä pelannut 22 ottelua sekä tehnyt maalin kesäkuussa 2015 EM- karsintaottelussa Slovakiaa vastaan, lokakuussa 2017 MM-karsintaottelussa Liechtensteinia vastaan, syyskuussa 2019 EM-karsintaottelussa Israelia vastaan ja maaliskuussa 2021 MM-karsintaottelussa Romaniaa vastaan. == Lähteet == Luokka:Kroatialaiset jalkapalloilijat Luokka:Pohjoismakedonialaiset jalkapalloilijat Luokka:Vuonna 1991 syntyneet Luokka:Elävät henkilöt
Dawn Birley

Dawn Jani Birley (s. 30. marraskuuta 1977 Regina, Saskatchewan, Kanada) on kanadalainen näyttelijä ja televisiojuontaja. Hän on tehnyt merkittävän osan taiteellisesta urastaan Suomessa. == Elämä ja ura == Birley on kuuro kolmannessa polvessa. Lapsuudessaan hän kävi kuulevien kouluja Reginassa tulkkien avustamana. Sittemmin hän on opiskellut näyttämötaiteita laaja- alaisesti muun muassa Helsingissä, Reykjavikissa ja Lontoossa. Birley on niin ikään toiminut alan opetustehtävissä Euroopassa ja Kanadassa. Hän hallitsee useita viittomakieliä. Birley muutti Kanadasta ensin Norjaan ja sitten Suomeen, missä hänen kotiteatterinaan on viittomakielinen Teatteri Totti. Suomessa Birleylle avautui uusia uramahdollisuuksia, ja hän on tehnyt sieltä käsin myös kansainvälistä uraansa. Näyttämöuransa ohella Birley työskentelee kanadalaisen viittomakielisen H3 World TV:n juontajana. Teatteri Totissa Birley on näytellyt muun muassa oopperassa Kung Karls jakt vuonna 2008. Komediassa Pokka pitää hän tulkitsi Hyasintin roolin. Myös näytelmissä Minä Puff ja Puff ja kaukaiset kaverit Birleyllä oli pääroolit. Birley on näytellyt usein Toronton teattereissa, mukaan luettuna WhyNot Theatre, jossa hän teki Horation rooli klassikkonäytelmässä Hamlet. Teini-ikäisenä Birley harrasti taekwondoa, ja ylsi lajissa maailmanlistan ykköseksi vuonna 1992. == Lähteet == == Aiheesta muualla == * Luokka:Kanadalaiset näyttelijät Luokka:Suomalaiset näyttelijät Luokka:Kanadalaiset taekwondoinit Luokka:Vuonna 1977 syntyneet Luokka:Elävät henkilöt
Teatteri Totti

Teatteri Totti on vuonna 1987 perustettu suomalainen viittomakielinen kiertävä ammattiteatteri. Se tuottaa vuosittain yhdestä kahteen viittomakielistä näytöskappaletta. Näytelmien ohella Totti on tuottanut pantomiimia, tanssia ja viittomakielisen oopperan, Kung Karls jakt. Lisäksi Totti järjestää työpajoja, teatterikerhoja ja alaan liittyviä kursseja. Sen toimintaan kuuluu myös teatterikasvatus. Teatteri Totin näyttelijöitä ovat muun muassa Dawn Jani Birley, Jarl Hanhikoski, Outi Ikonen ja Jonas Kemppi. Ohjaajina ovat työskennelleet muun muassa Marianne Aro ja Silva Belghiti. Teatteri Totin nimi oli vuoteen 2005 Kuurojen teatteri. == Esityksiä == *Bernardan talo *Hölmöläiset *Keisarin uudet vaatteet *Kung Karls jakt *Minä, Puff *Pokka pitää *Puff ja kaukaiset kaverit *Rouva Rozenin salaisuus *Tiennäyttäjä tähtien joukossa *Vaginamonologeja == Lähteet == == Aiheesta muualla == *Teatteri Totin viralliset sivut Luokka:Helsingin teatterit Luokka:Viittomakieli